  Удмурт йӧскалык театрлэн пресс-службаез Анжелика Тихонова корреспондент Удмурт йӧскалык театрысь артистъёс «Мы – эхо…» театрализованной концертысьтызы (6+) (режиссёрез Константин Ложкин, балетмейстерез Пётр Овчинников) эктон номеренызы «Звёздный ритм» нырысетӥ калыккуспо премилэн «Свободный танец» номинацияз I степенё лауреатъёс луизы. Со сярысь театрлэн пресс-службаез ивортӥз. Эктонэз театрысь артисткаос Марина Самсонова, Анастасия Шубина, Наталия Алексеева, Наталия Буранова, Мария Дмитриева но Надежда Наговицына быдэстӥзы. Вожвылъяськон заочной амалэн ортчиз. Отчы Ижкарысь сяна, Москваысь, Санкт-Петербургысь, Минскысь, Брянскысь, Тулаысь, Ростов-на-Донуысь, Тюменьысь, Улан-Удэысь, Сургутысь, Калугаысь, Тверьысь, Вереяысь, Благовещенскысь, Светлогорскысь, Омскысь, Орёлысь, Тверьысь, Полоцкысь, Самараысь, Старый Осколысь, Липецкысь, Шадринскысь, Рязаньысь, Реутовысь, Курскысь, Вологдаысь но мукет каръёсысь конкурсантъёс пыриськизы. Эктонъя калыккуспо премиез ART CODE платформаын Эктонъя калыккуспо кенешлэн ёзчиез – творчествоя «Триумф» огазеяськон – кылдытӥз. Вожвылъяськонэз радъяны Елена Образцовалэн крезьгуръя калыккуспо академиез, ARTCOMPASS инноваци дышетон платформа но Санкт-Петербургысь диплом басьтэм адямиосты дышетонъя академия юрттӥзы. Тодэ вайытом, Удмурт йӧскалык театрын нырысьсэ Фёдор Достоевскийлэн повестезъя спектакль пуктӥзы. Тегъёс: Йӧскалыктеатр эктон вожвылъяськон Удмуртия Россия  